smcproject/ml-wiki-sentences huggingface dataset:
ഈ സിക്തണ്ഡത്തെ പിന്നീട് ഗർഭധാരണം ചെയ്യാൻ തയ്യാറായ സ്ത്രീയുടെ ഗർഭപാത്രത്തിൽ, ഒരു കുഞ്ഞിനെ വളർത്തിയെടുക്കുക എന്ന ഉദ്ദേശ്യത്തോടെ നിക്ഷേപിക്കുകയും ചെയ്യുന്നു.
ഈ സാങ്കേതികവിദ്യയിലൂടെ 1978ൽ പിറന്ന ആദ്യ വ്യക്തിയാണ് ആദ്യത്തെ ടെസ്റ്റ്‌-ട്യൂബ് ശിശുവെന്നറിയപ്പെടുന്ന ലൂയീസ് ബ്രൌൺ ).
ഈ സാങ്കേതികവിദ്യ വികസിപ്പിച്ചെടുത്തതിനു ബ്രിട്ടിഷ് വൈദ്യനും ശരീരധർമ്മശാസ്ത്രജ്ഞനും ആയ റോബേട്ട് ജി. എഡ്വേഡ്സിനു 2010ൽ വൈദ്യശാസ്ത്രത്തിനുള്ള നോബൽ സമ്മാനം ലഭിക്കുകയുണ്ടായി .
ലത്തീനിൽ “വിട്രിയസ്” എന്ന വാക്കിനു ‘കണ്ണാടി’ എന്നാണർത്ഥം.
പരീക്ഷണശാലകളിൽ ജൈവപരീക്ഷണങ്ങൾ ചെയ്യുമ്പോഴുപയോഗിക്കുന്ന കണ്ണാടിപ്പാത്രങ്ങളെ (പീട്രി ഡിഷ്, ടെസ്റ്റ്‌ റ്റ്യൂബ്, പലതരം ഫ്ലാസ്ക്കുകൾ എന്നിവ) ഉദ്ദേശിച്ചാണ് “ഇൻ വിട്രോ” എന്നു പ്രയോഗിക്കുന്നത്.
“കണ്ണാടി പാത്രത്തിൽ” എന്ന വാച്യാർത്ഥവും “ശരീരത്തിനു പുറത്ത്” എന്ന വ്യംഗ്യാർത്ഥവുമാണ് ഇതിനുള്ളത് (ശരീരത്തിനകത്ത് എന്നതിനെ കുറിക്കാൻ ഇൻ വീവോ [in vivo] എന്നും ഉപയോഗിക്കുന്നു).
പരീക്ഷണശാലയിലെ ഉല്പന്നം എന്ന അർത്ഥം ദ്യോതിപ്പിക്കുന്ന വാക്കായ “ടെസ്റ്റ് റ്റ്യൂബ് ശിശു” ആണ് കൃത്രിമ നിഷേചനത്തിന്റെ കൂടുതൽ ജനകീയമായ പേര്.
എപ്പോൾ ചെയ്യുന്നു
ഗർഭധാരണത്തിനു പാകപ്പെട്ട ഒരു ഗർഭപാത്രവും, ആരോഗ്യമുള്ള അണ്ഡകോശവും, അണ്ഡകോശത്തെ ബീജസങ്കലനം ചെയ്യാൻ കഴിവുള്ള പുംബീജവുമാണ് ഇൻ വിട്രോ ഫെർട്ടിലൈസേഷനു പ്രധാനമായും വേണ്ടത്.
അണ്ഡകോശത്തെയും പുരുഷബീജത്തെയും കൃത്രിമമായ ഒരു ദ്രവമാധ്യമത്തിൽ നിശ്ചിത സമയത്തേക്ക് ജീവനോടെ നിലനിർത്തുക, സിക്താണ്ഡമാകുന്നതിനു വേണ്ടുന്ന ജൈവപരിസരം ഒരുക്കുക എന്നിവയൊക്കെ വളരെ പ്രയാസമേറിയതും ചെലവേറിയ പരീക്ഷണശാലാ ഉപകരണങ്ങൾ ആവശ്യമായതുമാണ്.
അതുകൊണ്ടുതന്നെ ഗർഭധാരണത്തെ സഹായിക്കാൻ പോന്ന മറ്റ് ചെലവു കുറഞ്ഞ മാർഗ്ഗങ്ങളെല്ലാം പരാജയപ്പെട്ട അവസ്ഥയിൽ അവസാനമായേ കൃത്രിമ ബീജസങ്കലനം സാധാരണ ഗതിയിൽ പരിഗണിക്കാറുള്ളൂ.
അതുകൊണ്ടുതന്നെ ഇത് എപ്പോൾ അവലംബിക്കാമെന്നതിനെ പറ്റി ചില മാർഗ്ഗനിർദ്ദേശങ്ങൾ നിലവിലുണ്ട് :
സ്ത്രീയിലെ അണ്ഡവാഹിനിക്കുഴലിന്റെ പ്രശ്നങ്ങൾ മൂലം പുംബീജത്തിനു സങ്കലനം നടത്താൻ വയ്യാത്ത അവസ്ഥയിൽ കൃത്രിമ ബീജസങ്കലനം അവലംബിക്കാവുന്നതാണ്.
പുംബീജകോശത്തിനു ഗർഭപാത്രത്തിലൂടെയോ അണ്ഡവാഹിനിക്കുഴലിലൂടെയോ സഞ്ചരിച്ച് അണ്ഡകോശത്തിനരികിലേക്ക് എത്താൻ തക്ക ആരോഗ്യമില്ലാതിരിക്കുമ്പോഴും ഇത് അഭികാമ്യമാണ്.
ചില അവസരങ്ങളിൽ ബീജകോശത്തിനു അണ്ഡകോശത്തിലേക്ക് ആഴ്ന്നിറങ്ങി ബീജസങ്കലനം നടത്താനുള്ള ശേഷിയില്ലാത്ത അവസ്ഥയുണ്ടാവാം.
ബീജകോശങ്ങളുടെ എണ്ണം തീരെ കുറവാകുന്ന വന്ധ്യതകളിലും ഇത്തരം ബീജകോശങ്ങളെ പ്രത്യേകമായ സംവിധാനങ്ങളുടെ സഹായത്തോടെ അണ്ഡകോശത്തിന്റെ കോശദ്രവ്യത്തിനകത്തേയ്ക്ക് കുത്തിവയ്ക്കുന്ന പ്രക്രിയയും കൃത്രിമ നിഷേചനത്തിന്റെ ഭാഗമായി നിലവിലുണ്ട്.
അന്തഃകോശദ്രവ്യ ബീജാധാനം (intracytoplasmic sperm injection) അഥവാ ഇക്സി (ICSI) എന്ന ചുരുക്കപ്പേരിലറിയപ്പെടുന്ന ഈ സങ്കേതം കൃത്രിമ നിഷേചനത്തെ കൂടുതൽ ചെലവേറിയതും ദുഷ്കരവുമാക്കുന്നു.
ജീവിതപങ്കാളിയുടെയോ മറ്റൊരു ദാതാവിന്റെയോ ബീജകോശങ്ങളെ ഇതിനുപയോഗിക്കാം.
സിക്താണ്ഡത്തെ ഭ്രൂണമായി വികസിപ്പിക്കാൻ പാകത്തിനുള്ളതല്ല അമ്മയുടെ ഗർഭപാത്രമെങ്കിൽ അതിനായിമാത്രം താൽക്കാലികമായി മറ്റ് വ്യക്തികളുടെ ഗർഭപാത്രത്തെ ഉപയോഗപ്പെടുത്തുന്ന രീതിയും നിലവിലുണ്ട്.
ഇങ്ങനെ ഗർഭപാത്രം കുഞ്ഞിനെ വളർത്താനായി ഉപയോഗപ്പെടുത്തുന്നതിനെ സറഗസി (surrogacy) എന്നു പറയുന്നു; കുഞ്ഞുവളരുന്ന ഗർഭപാത്രത്തിന്റെ ഉടമയായ വ്യക്തിയെ സറഗേയ്റ്റ് അമ്മ എന്നും.
ഈ സൌകര്യം ഉപയോഗിച്ച് മാസമുറ നിന്ന സ്ത്രീകൾക്കും ഗർഭധാരണയോഗ്യമല്ലാത്ത ഗർഭപാത്രമുള്ളവർക്കുമൊക്കെ അമ്മയാകാനുള്ള വഴികൂടി തുറക്കുന്നു.
സിക്താണ്ഡമുണ്ടായിക്കഴിഞ്ഞാൽ അതിനെ ഗർഭപാത്രത്തിലേക്ക് ആരോപണം (implant) ചെയ്യുമ്മുൻപ് ഭ്രൂണത്തിനു ജനിതകവൈകല്യങ്ങളൊന്നുമില്ല എന്നുറപ്പുവരുത്താനായി ജനിതകരോഗനിർണയ പരീക്ഷകൾ നടത്താനുള്ള സങ്കേതം ഇന്ന് ലഭ്യമാണ്.
ആരോപണപൂർവ്വ ജനിതകരോഗനിർണയം (Preimplantation Genetic Diagnosis, PGD) എന്ന് ഇതിനെ വിളിക്കുന്നു.
ടങ്നഫെൽസ്ജോക്കുൾ ഇംഗ്ലീഷ് വിലാസം https://ml.wikipedia.org/wiki/Tungnafellsj%C3%B6kull Tungnafellsjökull and the Icelandic flag
ടങ്നഫെൽസ്ജോക്കുൾ (Icelandic for "Tungna-fells glacier" or "tongue-fells glacier") ഐസ്ലാൻഡിലെ ഒരു ഹിമാനിയും അഗ്നിപർവ്വതവും ആണ്.
സമുദ്രനിരപ്പിൽ നിന്നും 1,535 മീറ്റർ (5,036 അടി) ഉയരത്തിലാണ് ഇത് സ്ഥിതിചെയ്യുന്നത്.
വാട്നജോക്കുൾ ഹിമാനിക്ക് വടക്ക് സ്ഥിതി ചെയ്യുന്നു.
അവലംബങ്ങൾ Volcano Discovery Archived 2021-06-10 at the Wayback Machine ബാഹ്യ ലിങ്കുകൾ Tungnafellsjökull Archived 2021-06-10 at the Wayback Machine in the Catalogue of Icelandic Volcanoes
ശൂരനാട് കുഞ്ഞൻപിള്ള ഇംഗ്ലീഷ് വിലാസം https://ml.wikipedia.org/wiki/Sooranad_Kunjan_Pillai
നിഘണ്ടുകാരൻ, ഭാഷാചരിത്രഗവേഷകൻ, കവി, സാഹിത്യ വിമർശകൻ, വാഗ്മി, വിദ്യാഭ്യാസ പ്രചാരകൻ, ഭാഷാപണ്ഡിതൻ തുടങ്ങിയ നിലകളിൽ പ്രസിദ്ധനായിരുന്നു ശൂരനാട് കുഞ്ഞൻപിള്ള (1911-1995).
മലയാള സാഹിത്യത്തിനും വിദ്യാഭ്യാസരംഗത്തും അദ്ദേഹം നൽകിയ സംഭാവനകളെ പരിഗണിച്ച്  1984 ൽ ഭാരത സർക്കാർ അദ്ദേഹത്തെ പദ്മശ്രീ നൽകി ആദരിക്കുകയുണ്ടായി.
ജീവിതരേഖ 1911 ജനനം 1927 ഉപരിപഠനാർത്ഥം തിരുവനന്തപുരത്ത് 1933 ഇംഗ്ലീഷ് എം.എ. 1934 സംസ്കൃതം എം.എ.; മലയാളം എം.എ. 1935 വിവാഹം 1936 സ്റ്റേറ്റ് മാനുവൽ നവീകരണം 1953 ലെക്സിക്കൺ എഡിറ്റർ 1977 ലോകമലയാള സമ്മേളനത്തിൽ ഭാഷാവിഭാഗം അധ്യക്ഷൻ 1984 പത്മശ്രീ പുരസ്കാരം 1991 ഡി.ലിറ്റ് ( മീററ്റ് സർവ്വകലാശാല ) 1992 ഡി.ലിറ്റ് ( കേരള സർവ്വകലാശാല ) 1993 എഴുത്തച്ഛൻ പുരസ്കാരം 1995 മരണം
നീലകണ്ഠപിള്ളയുടേയും കാർത്യാനിപിള്ള അമ്മയുടേയും മകനായി 1911 ജൂൺ 24ന് ‌ കൊല്ലം ജില്ലയിലെ ശൂരനാട് തെക്ക് പായിക്കാട്ട് വീട്ടിൽ പി.എൻ. കുഞ്ഞൻ പിള്ള ജനിച്ചു.
തേവലക്കര മലയാളം സ്കൂൾ, ചവറ ഇംഗ്ലീഷ് സ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം.
തിരുവനന്തപുരം ആർട്ട്സ് കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദാനന്തര ബിരുദം.
പിന്നീട് സംസ്കൃതത്തിലും മലയാളത്തിലും ബിരുദാനന്തര ബിരുദം.
പുരാവസ്തുഗവേഷണത്തിലും അദ്ദേഹം പഠനം നടത്തി.
ആദ്യ ഭാര്യ പന്നിയറത്തല പാറുക്കുട്ടിയമ്മ.
അവരുടെ മരണശേഷം സഹോദരി ഭഗവതിയമ്മയെ വിവാഹം ചെയ്തു.
പ്രശസ്ത ന്യൂറോളജിസ്റ്റായ ഡോ:രാജശേഖരൻ, അന്നപൂർണ്ണാദേവി  എന്നിവർ മക്കളാണ്.
തിരുവനന്തപുരം സെന്റ് ജോസഫ് സ്കൂളിലെ  ഇംഗ്ലീഷ് ഭാഷാദ്ധ്യാപകനായാണ്‌ കുഞ്ഞൻപിള്ളയുടെ ഔദ്യോഗിക ജീവിതം ആരംഭിക്കുന്നത്.
1971 സർക്കാർ സേവനത്തിൽ നിന്ന് വിരമിക്കുമ്പോൾ കേരള സർ‌വകലാശാലയുടെ മലയാളം നിഘണ്ടുവിന്റെ മുഖ്യപത്രാധിപരായിരുന്നു.
ടെക്സ്റ്റ് ബുക്ക് കമ്മറ്റിയുടെ സെക്രട്ടറിയായും ട്രാവൻ‌കൂർ സ്റ്റേറ്റ് മാന്വൽ അസിസ്റ്റന്റായും വിദ്യാഭ്യാസ വകുപ്പിൽ അസിസ്റ്റന്റ് സെക്രട്ടറിയായും കേരള സർ‌വകലാശാലയുടെ മാനുസ്ക്രിപ്റ്റ് ലൈബ്രറി ഹോണററി ഡയറക്ടറായും  അദ്ദേഹം സേവനമനുഷ്ഠിച്ചിട്ടുണ്ട്.
കൂടാതെ ഇന്ത്യൻ ഹിസ്റ്റോറിക്കൽ റെക്കോർഡ്സ് കമ്മീഷൻ, ഫാക്കൽറ്റി ഓഫ് ഓറിയന്റെൽ സ്റ്റഡീസ്, കേരള സർ‌വകലാശാല എന്നിവയിൽ അംഗമായും പ്രവർത്തിച്ചു.
കേരള ആർകൈവ്സ് ന്യൂസ് ലെറ്റർ ബോർഡിന്റെ പത്രാധിപർ, നവസാഹിതി ബയോഗ്രാഫിക്കൽ  എൻസൈക്ലോപീഡിയയുടെ മുഖ്യ ഉപദേഷ്ടാവ് എന്നീ നിലകളിലും ജോലിചെയ്തു.
കേരള സർ‌വകലാശാലയുടെ പി.എച്ച്.ഡി ഇവാല്യൂഷൻ ബോർഡ്   അംഗം, സാഹിത്യ പരിഷത്ത് അദ്ധ്യക്ഷൻ, കേന്ദ്രസാഹിത്യ അക്കാദമി നിർ‌വാഹക സമിതി അംഗം, കേരള സാഹിത്യ അക്കാദമി അംഗം, ഹിസ്റ്ററി അസോസിയേഷൻ അംഗം, കാൻഫെഡ് അദ്ധ്യക്ഷൻ, ജേർണൽ ഓഫ് ഇന്ത്യൻ ഹിസ്റ്ററിയുടെ പത്രാധിപർ, ആദ്യ ജ്ഞാനപീഠ അവാർഡ്  കമ്മറ്റിയംഗം  തുടങ്ങിയ സ്ഥാനങ്ങളും വഹിച്ചിട്ടുണ്ട്.
രചനാരംഗത്തെ ബഹുമുഖ പ്രതിഭയായിരുന്നു ശൂരനാട് കുഞ്ഞൻപിള്ള.
മലയാളം, ഇംഗ്ലീഷ്, സംസ്കൃതം എന്നീ ഭാഷകളിൽ അദ്ദേഹം ഗ്രന്ഥരചന നടത്തി.
കൂടാതെ ഹിന്ദിയിലും തമിഴിലും അദ്ദേഹത്തിന്‌ അറിവുണ്ടായിരുന്നു.
ആദ്യ കൃതി 'ശ്മശാനദീപം' (കവിതാസമാഹാരം) 1925 ൽ പ്രസിദ്ധീകരിച്ചു.
150 ലധികം ഹൈസ്കൂൾ  പാഠപുസ്തകങ്ങൾ അദ്ദേഹം തയ്യാറാക്കിയിട്ടുണ്ട്.
ആയിരത്തിലധികം അവതാരികകൾ  എഴുതി.
സമകാലീനരായ പ്രശസ്ത എഴുത്തുകാരെ അദ്ദേഹം ആശീർ‌വദിച്ചു.
മലയാള നിഘണ്ടുവും അദ്ദേഹം രചിച്ചു.
കൃതികൾ ശ്മശാനദീപം (കവിതാസമാഹാരം) 1930 അമ്പാ ദേവി (നോവൽ) 1930 കല്ല്യാണ സൗധം (നോവൽ) 1936 ഹൃദയാർപ്പണം (കവിതാസമാഹാരം) 1971 സൗരഭൻ (കഥകൾ)1947 പഞ്ചതന്ത്രകഥമണികൾ (കഥകൾ) പ്രാചീനകേരളം (ജീവചരിത്രങ്ങൾ)1931 വീരരാഘവശാസനം (ജീവചരിത്രം) 1954 തിരുവതാംകൂറിലെ മഹാന്മാർ (ജീവചരിത്രങ്ങൾ) 1946 സ്വാതി തിരുന്നാൾ മഹാരാജ (ജീവചരിത്രം) (ഇംഗ്ലീഷ്) യാത്രക്കാരുടെ കണ്ണിലെ മലബാർ, 1940 സാഹിത്യഭൂഷണം (പ്രബന്ധ സമാഹാരം) കൈരളി പൂജ (പ്രബന്ധ സമാഹാരം) 1962 പുഷ്പാജ്ഞലി (പ്രബന്ധ സമാഹാരം) 1957 മാതൃപൂജ (പ്രബന്ധ സമാഹാരം) 1954 കൈരളി സമക്ഷം (സാഹിത്യ നിരൂപണം)1979 ഭരതപൂജ, 1983 ഭാഷാദീപിക, 1955 ജീവിതകല, 1939 കൃഷി ശാസ്ത്രം തിരുമുൽകാഴ്ച, 1938 തിരുവിതാംകൂർ - കൊച്ചി ചരിത്ര കഥകൾ, 1932 മലയാള ലിപി പരിഷ്കാരം- ചില നിർദ്ദേശങ്ങൾ, 1967 ശ്രീ ശങ്കരാചാര്യർ (ജീവചരിത്രം) 1945 ഹൃദയാരാമം, 1966 പുരസ്കാരങ്ങൾ
കൊച്ചി മഹാരാജാവ്  കുഞ്ഞൻപിള്ളയെ "സാഹിത്യ നിപുണൻ" പട്ടം നൽകി ആദരിച്ചിട്ടുണ്ട്.
1984 ൽ  ഭാരത സർക്കാറിന്റെ പത്മശ്രീ ബഹുമതിക്കർഹനായി.
കേരള സാഹിത്യ അക്കാദമിയുടെ ഫെലോഷിപ്പ് നേടിയിട്ടുണ്ട്.
ഹിസ്റ്ററി അസോസിയേഷന്റെ ഫെലോ ആയും തിരഞ്ഞെടുക്കപ്പെട്ടു.
1991 ൽ മീററ്റ് സർ‌വകലാശാലയും 1992 ൽ കേരള സർ‌വകലാശാലയും ഡി.ലിറ്റ് നൽകി ആദരിച്ചു.
1992 ൽ വള്ളത്തോൾ പുരസ്കാരം , 1993 ൽ കേരള സർക്കാറിന്റെ ആദ്യ എഴുത്തച്ഛൻ പുരസ്കാരം എന്നിവയും നേടി.
അദ്ദേഹത്തോടുള്ള സ്മരണാർത്ഥം കൊല്ലം ജില്ലാ പഞ്ചായത്തും ശൂരനാട് തെക്ക് ഗ്രാമപഞ്ചായത്തും കൂടി ശൂരനാട് തെക്ക് ഇഞ്ചക്കാട് പ്രദേശത്തു ശൂരനാട് കുഞ്ഞൻ പിള്ള ഭാഷാ ഗവേഷണ കേന്ദ്രം സ്ഥാപിക്കുകയാണ്.
മലയാള ഭാഷയുടെയും കുഞ്ഞൻപിള്ള കൃതികളുടെയും ഉന്നമനമാണ് ഇതിലൂടെ ലക്ഷ്യം വെയ്ക്കുന്നത്.
ശൂരനാട് കുഞ്ഞൻപിള്ള പുരസ്ക്കാരം
മലയാള ഭാഷയ്ക്കും സാഹിത്യത്തിനും നൽകുന്ന സമഗ്ര സംഭാവനകളെ മാനിച്ച് ശൂരനാട് കുഞ്ഞൻപിള്ളയുടെ പേരിൽ തിരുവനന്തപുരം കരമന സഹോദരസമാജം നായർ സർവീസ് സൊസൈറ്റി കരയോഗം ഏർപ്പെടുത്തിയ പുരസ്ക്കാരമാണിത്.
ശൂരനാട് കുഞ്ഞൻപിള്ള പുരസ്ക്കാര ജേതാക്കൾ 2015- എം. ലീലാവതി 2016- പ്രൊഫ.വി.സി.ബാലകൃഷ്ണൻ 2017- സുമംഗല അവലംബം http://www.ijdl.org/Html/Confrence.htm http://www.malifoundation.org/about_mali.php http://kerals.com/malayalam/awards.htm Archived 2010-01-26 at the Wayback Machine http://www.prd.kerala.gov.in/awards.htm Archived 2007-05-24 at the Wayback Machine http://www.nairs.in/bio_k.html https://localnews.manoramaonline.com/thiruvananthapuram/local-news/2018/01/24/t2-sooranat.html http://www.mathrubhumi.com/thiruvananthapuram/malayalam-news/thiruvananthapuram-1.794717 Archived 2021-10-22 at the Wayback Machine
ടി.വി. സുന്ദരം അയ്യങ്കാർ ഇംഗ്ലീഷ് വിലാസം https://ml.wikipedia.org/wiki/T.
_Sundaram_Iyengar ടി.വി. സുന്ദരം അയ്യങ്കാർ
പ്രശസ്തമായ ഇരുചക്രവാഹന നിർമ്മാതാക്കളായ ടി.വി.എസ്. കമ്പനിയുടെ സ്ഥാപകനും ഉടമസ്ഥനും ആയിരുന്നു ടി.വി. സുന്ദരം അയ്യങ്കാർ (1877-1955) അദ്ദേഹത്തിന്റെ പിതാവ് വെങ്കാരം അയ്യങ്കാർ തൃശ്ശൂരിലെ ഒരു അഭിഭാഷകനായിരുന്നു.
ചില സ്ഥപനങ്ങളുടെ വെബ് സൈറ്റുകൾ സുന്ദരം മോട്ടോർസ് Archived 2006-12-15 at the Wayback Machine സൗന്ദരം ഫാസ്നേർസ് ടിവീഎസ് ഇൻഫൊടെക്ക് Archived 2019-02-06 at the Wayback Machine ടിവീഎസ് മോട്ടോർ കമ്പനി ബ്രേക്സ് ഇന്ത്യാ ലി.
വീൽ‍സ് ഇന്ത്യാ ലി.
Archived 2007-01-15 at the Wayback Machine സുന്ദരം ക്ലേയ്ടൺ ലി.
Archived 2020-08-05 at the Wayback Machine ടിവീഎസ് ഇലക്ട്രോണിക്സ് ലി.
Archived 2007-01-11 at the Wayback Machine ടിവീഎസ് ലക്ഷ്മി സ്കൂൾ Archived 2007-01-13 at the Wayback Machine ഡെല്ഫി-ടിവീഎസ് സിസ്റ്റംസ് ലി.
Archived 2007-02-03 at the Wayback Machine സുന്ദരം ബ്രേക്സ് ലൈനിങ്സ് ലി.
അവലംബം ↑ പള്ളിപ്പാട്ടു കുഞ്ഞുകൃഷ്ണൻ; മഹച്ചരിത സംഗ്രഹസാഗരം, The great Indians- A biographical Dictionary; Vol V. മിനർവ പ്രസ്സ്, 1967.
ടെഡ് ഹോഫ് ഇംഗ്ലീഷ് വിലാസം https://ml.wikipedia.org/wiki/Marcian_Hoff
ടെഡ് ഹോഫ് (ജനനം:1937).
ആദ്യത്തെ മൈക്രൊപ്രൊസസ്സറായ ഇന്റൽ 4004 ന്റെ രൂപകല്പ്പന നിർവഹിച്ച ശാസ്ത്രജ്ഞനാണ് മാർസിയൻ എഡ്വാർഡ് ഹോഫ് എന്ന ടെഡ് ഹോഫ് .
മൈക്രൊപ്രൊസസ്സർ വ്യവസായത്തിന് തുടക്കം കുറിച്ചതും ഹോഫാണ്.
പേഴ്സണൽ കമ്പ്യൂട്ടർ വിപ്ലവത്തിന് വിത്ത് പാകിയതും മൈക്രൊപ്രൊസസ്സറുകളായിരുന്നു.
ഇൻറൽ പുറത്തിറക്കിയ പല വിഖ്യാതമായ മൈക്രൊപ്രൊസസ്സറുകൾക്കും നേതൃത്വം നൽകിയത് ഹോഫായിരുന്നു.
വിദ്യാഭ്യാസവും തൊഴിൽ ചരിത്രവും
1958-ൽ റെൻസെലേർ പോളിടെക്‌നിക് ഇൻസ്റ്റിറ്റ്യൂട്ടിൽ നിന്ന് ഇലക്ട്രിക്കൽ എഞ്ചിനീയറിംഗിൽ ഹോഫ് ബിരുദം നേടി.
തന്റെ ബിരുദ പഠനത്തിന്റെ വേനൽക്കാലത്ത് ന്യൂയോർക്കിലെ റോച്ചസ്റ്ററിലെ ജനറൽ റെയിൽവേ സിഗ്നൽ കോർപ്പറേഷനിൽ നടത്തിയ ജോലിയുടെ അടിസ്ഥാനത്തിൽ അദ്ദേഹം തന്റെ ആദ്യത്തെ രണ്ട് പേറ്റന്റുകൾക്കായി അപേക്ഷിച്ചു.
സ്റ്റാൻഫോർഡ് സർവ്വകലാശാലയിൽ ചേരുന്നതിന് അദ്ദേഹത്തിന് നാഷണൽ സയൻസ് ഫൗണ്ടേഷൻ ഫെലോഷിപ്പ് നേടി.
ഡി പ്രബന്ധത്തിന്റെ ഭാഗമായി, ബെർണാഡ് വിഡ്രോവിനൊപ്പം പ്രവർത്തിച്ച്, ലീസ്റ്റ് മീൻ സ്ക്വയർ ഫിൽട്ടർ(Least mean squares filter)കണ്ടുപിടിച്ചു.
ഹോഫ് 1968-ൽ ഇന്റലിൽ 12-ാം നമ്പർ ജീവനക്കാരനായി ചേർന്നു, കൂടാതെ ആർക്കിടെച്ചറൽ ഐഡിയ ഉപയോഗിച്ച് വൈവിധ്യമാർന്ന ഇഷ്‌ടാനുസൃതമായി രൂപകൽപ്പന ചെയ്‌ത സർക്യൂട്ടുകൾക്കും, 1969-ൽ സ്റ്റാൻലി മസറുമായി ചേർന്ന് രൂപപ്പെടുത്തിയ ഒരു ഇൻസ്ട്രക്ഷൻ സെറ്റിനും പകരമായി "യൂണിവേഴ്‌സൽ പ്രോസസർ" എന്ന ആശയം കൊണ്ടുവന്നതിന്റെ ബഹുമതിയും അദ്ദേഹത്തിനുണ്ട്.
ഇന്റൽ 4004 1970-കളുടെ തുടക്കത്തിൽ മൈക്രോപ്രൊസസർ വിപ്ലവത്തിന് തുടക്കമിട്ട ചിപ്പായിരുന്നു.
1970-1971 കാലഘട്ടത്തിൽ പദ്ധതിക്ക് നേതൃത്വം നൽകിയ ഫെഡറിക്കോ ഫാഗിൻ ആണ് സിലിക്കൺ-ഗേറ്റ് ഡിസൈൻ മെത്തഡോളജിയുടെയും യഥാർത്ഥ ചിപ്പ് രൂപകൽപ്പന വികസിപ്പിച്ചെടുത്തത്.
ബിസികോമി(Busicom)ൽ നിന്നുള്ള മസതോഷി ഷിമ ലോജിക്ക് ഡിഫൈൻ ചെയതു.
ഇവയും കാണുക വിവരസാങ്കേതികരംഗത്തെ പ്രശസ്തരുടെ പട്ടിക‎ ↑ ↑ Inventor Ted Hoff Biography Archived 2013-04-11 at the Wayback Machine .
↑ Marcian E. (Ted) Hoff .
1 2 ↑ "Thinking About Thinking: The Discovery Of The LMS Algorithm" Archived 2023-06-06 at the Wayback Machine from IEEE Signal Processing Magazine, Jan. 2005, hosted on Prof. Bernard Widrow's homepage ↑ "Marcian E. (Ted) Hoff " Archived 2016-03-03 at the Wayback Machine , Inventors Hall of Fame, invent.org ↑ Designer Behind the World's First Microprocessor(video) യൂട്യൂബിൽ ↑ Faggin F., Shima M., Hoff M. E. Jr., Feeney H., Mazor S. The MCS-4 – An LSI Microcomputer System , presented by Faggin at the IEEE 1972 Region Six Conference ↑ Faggin F., and Hoff M. E. Jr. Standard Parts And Custom Design Merge In A Four-Chip Processor Kit.
Electronics Magazine, April 24, 1972 ↑ Archived 2016-09-24 at the Wayback Machine Inventors Hall of Fame, invent.org ↑ Oral-History:Masatoshi Shima
ടെമി ഗിവ-തുബോസുൻ ഇംഗ്ലീഷ് വിലാസം https://ml.wikipedia.org/wiki/Temie_Giwa-Tubosun
ഒരു നൈജീരിയൻ-അമേരിക്കൻ ഹെൽത്ത് മാനേജർ, നൈജീരിയയിൽ രക്തം ട്രാൻഫ്യൂഷൻ മെച്ചപ്പെടുത്തുന്നതിനായി പ്രവർത്തിക്കുന്ന ഒരു ബിസിനസ്സ് എന്റർപ്രൈസ് ആയ ലൈഫ് ബാങ്കിന്റെ സ്ഥാപക (മുമ്പ് വൺ പെർസെന്റേജ് പ്രോജക്റ്റ്) എന്നിവയാണ് ടെമി ഗിവ-തുബോസുൻ (ജനനം: ഒലുവോലി ഒലാമൈഡ് ഗിവ, ഡിസംബർ 1985) ജീവിത കഥ
നൈജീരിയയിലെ ഒസുൻ സ്റ്റേറ്റ് ഇലാ ഒറംഗൂണിൽ ഒരു യൂണിവേഴ്സിറ്റി പ്രൊഫസറിനും സ്കൂൾ അധ്യാപികയ്ക്കുമായി ടെമി ജനിച്ചു.
മാതാപിതാക്കളുടെ ആറ് മക്കളിൽ നാലാമത്തേതാണ്.
അവരുടെ ജനന നാമങ്ങളിലൊന്നായ "ടെമിറ്റോപ്പ്" എന്നതിന്റെ ചുരുക്കത്തിൽ നിന്നാണ് "ടെമി" എന്ന പേര് വന്നത്.
അവർ പതിനഞ്ചുവയസ്സുവരെ ഇല, ഇലേഷ , ഇബാദാൻ എന്നിവിടങ്ങളിൽ വളർന്നു.
അവർക്ക് പത്ത് വയസ്സുള്ളപ്പോൾ, അവരുടെ മാതാപിതാക്കൾ യുഎസ് ഡൈവേഴ്‌സിറ്റി ഇമിഗ്രന്റ് വിസ നേടി മൂന്ന് മുതിർന്ന സഹോദരങ്ങളോടൊപ്പം അമേരിക്കയിലേക്ക് പുറപ്പെട്ടു.
2001-ൽ, പതിനഞ്ചാം വയസ്സിൽ, അവരുടെ രണ്ട് ഇളയ സഹോദരങ്ങളോടൊപ്പം ചേരാൻ അവർ പോയി.
ടെമി മിനസോട്ടയിലെ ഒസ്സിയോ സീനിയർ ഹൈസ്കൂളിൽ ചേർന്നു.
2003-ൽ ബിരുദം നേടി.
തുടർന്ന് മിനസോട്ട സ്റ്റേറ്റ് യൂണിവേഴ്സിറ്റി മൂർഹെഡിൽ ചേർന്നു.
2007-ൽ ബിരുദം നേടി.
2008-ൽ മോണ്ടെറിയിലെ മിഡിൽബറി ഇൻസ്റ്റിറ്റ്യൂട്ട് ഓഫ് ഇന്റർനാഷണൽ സ്റ്റഡീസിൽ ഗ്രാജുവേറ്റ് സ്കൂളിൽ ചേർന്നു.
അവിടെ നിന്ന് 2010 ജൂലൈയിൽ ബിരുദം നേടി.
2009-ൽ, ഗ്രാജുവേറ്റ് സ്കൂളിൽ ഒന്നാം വർഷത്തിനുശേഷം, 2001 മുതൽ നൈജീരിയയിലെ അബുജയിലെ പാത്ത്സ് 2 ലെ ഡിപ്പാർട്ട്മെന്റ് ഫോർ ഇന്റർനാഷണൽ ഡവലപ്മെന്റിനായി അവർ ആദ്യമായി നൈജീരിയയിലേക്ക് മടങ്ങി.
മൂന്നുമാസം നീണ്ടുനിന്ന പരിശീലന കാലം, ഐഷ എന്ന ദരിദ്രയായ അമ്മയുമായി കൂടിക്കാഴ്‌ച നടത്തുകയും അത് നൈജീരിയക്കാർക്കിടയിലെ മാതൃമരണ പ്രശ്‌നത്തെക്കുറിച്ച് ഗിവയെ ബോധ്യപ്പെടുത്തി.
2010 ജനുവരിയിൽ സ്വിറ്റ്സർലൻഡിലെ ജനീവയിലെ ലോകാരോഗ്യ സംഘടനയിൽ ഗ്രാജുവേറ്റ് ഫെലോഷിപ്പിന് പോയി.
മോണ്ടെറിയിലെ മിഡിൽബറി ഇൻസ്റ്റിറ്റ്യൂട്ട് ഓഫ് ഇന്റർനാഷണൽ സ്റ്റഡീസിൽ ബിരുദം നേടിയ ആ വർഷം ജൂലൈ വരെ നീണ്ടുനിന്നു.
2010-ൽ മിനസോട്ടയിലെ ഫെയർവ്യൂ ഹെൽത്ത് സർവീസസിൽ ഹ്രസ്വമായി ജോലി ചെയ്തു.
2011 ഓഗസ്റ്റിൽ ഗ്ലോബൽ ഹെൽത്ത് കോർപ്സുമായി ഒരു കൂട്ടായ്മ ആരംഭിച്ചു.
അടുത്ത വർഷം ഉഗാണ്ടയിലെ എംബാരാരയിൽ ചെലവഴിച്ചു.
മില്ലേനിയം വില്ലേജസ് പ്രോജക്റ്റിനൊപ്പം ഐക്യരാഷ്ട്ര വികസന പദ്ധതിയുടെയും മില്ലേനിയം പ്രോമിസിന്റെയും ഒരു പദ്ധതിയിൽ പ്രവർത്തിച്ചു.
നൈജീരിയയിലേക്ക് പൂർണ്ണമായി മടങ്ങുക, ജോലി ചെയ്യുക
2012 ഓഗസ്റ്റിൽ ഗിവ നൈജീരിയയിലേക്ക് മടങ്ങി.
ആ വർഷം സെപ്റ്റംബറിൽ ഇബാദാൻ സർവകലാശാലയിൽ വച്ച് അവർ വിവാഹിതയായി.
2012 ഫെബ്രുവരി മുതൽ 2013 ഒക്ടോബർ വരെ "ടെമി ഗിവ" എന്ന തൂലികാനാമത്തിൽ, രാജ്യം അഭിമുഖീകരിക്കുന്ന നിരവധി പ്രശ്നങ്ങളെക്കുറിച്ച് നൈജീരിയൻ യുവാക്കൾ കേന്ദ്രീകരിച്ചുള്ള വെബ് മാഗസിൻ വൈനൈജയെക്കുറിച്ച് ആഴ്ചതോറും കോളം എഴുതി.
വാട്ട് വർക്ക്സ് എന്നായിരുന്നു കോളത്തിന്റെ പേര്.
ലാഗോസ് സ്റ്റേറ്റ് ഓഫീസ് ഓഫ് ഫെസിലിറ്റി മാനേജ്മെൻറുമായി 2013 ഡിസംബർ മുതൽ 2014 ജനുവരി വരെ ഗിവ പ്രവർത്തിച്ചിരുന്നു.
സ്കൂളുകൾ, സ്മാരകങ്ങൾ, ആശുപത്രികൾ, സംസ്ഥാനം കൈകാര്യം ചെയ്യുന്ന മറ്റ് സൗകര്യങ്ങൾ എന്നിവ നവീകരിക്കുന്നതും ഇതിൽ ഉൾപ്പെടുന്നു.
2014 ജൂൺ മുതൽ 2015 ഒക്ടോബർ വരെ ഹോളിവുഡ്, ഹെൽത്ത് സൊസൈറ്റി സ്ഥാപിച്ച എൻ‌ജി‌ഒയായ ഹോളിവുഡ് വർക്ക്‌ഷോപ്പുകളുടെ പ്രോഗ്രാം മാനേജരായിരുന്നു ഗിവ, “നൈജീരിയയിലെ ലാഗോസിലെ ചലച്ചിത്ര പ്രവർത്തകരുടെ ഒരു ഹബ് എന്ന് വിശേഷിപ്പിക്കപ്പെടുന്നു.
അത് ചലച്ചിത്ര നിർമ്മാണവും വിതരണവും പരിശീലനവും ഗവേഷണവും പിന്തുണയ്ക്കുകയും നൽകുകയും ചെയ്യുന്നു.
നൈജീരിയയിൽ എബോള ഭയപ്പെടുത്തുന്നതിനിടയിൽ 2014 ഓഗസ്റ്റിൽ പ്രോഗ്രാം മാനേജർ എന്ന നിലയിലുള്ള തന്റെ വേഷത്തിൽ, ഹോളിവുഡ് ചലച്ചിത്ര പ്രവർത്തകരുമായി സഹകരിച്ച് സംഘടന സൃഷ്ടിച്ച പബ്ലിക് സർവീസ് പ്രഖ്യാപനങ്ങളുടെ മേൽനോട്ടത്തിനും, എബോളയുടെ ഇരകളാകാതിരിക്കാനുള്ള ആരോഗ്യകരമായ വഴികളെക്കുറിച്ച് നൈജീരിയക്കാരെ നന്നായി ബോധവൽക്കരിക്കാനും ഗിവ സഹായിച്ചു.
ഒരു ശതമാനം പ്രോജക്റ്റ്
2012 മെയ് 21 ന് ടെമി ഒരു സർക്കാരിതര സംഘടന സ്ഥാപിച്ചു, രക്തക്ഷാമം അവസാനിപ്പിക്കുക, രക്തം ആവശ്യമുള്ള ആർക്കും രക്തദാനത്തിന്റെ പ്രാധാന്യത്തെക്കുറിച്ച് ആളുകളെ ബോധവത്കരിക്കുക, രക്തദാനത്തെക്കുറിച്ചുള്ള ആളുകളുടെ ഭയം, മുൻവിധി, കെട്ടുകഥകൾ, നിസ്സംഗത എന്നിവ മറികടക്കുക, നൈജീരിയയിൽ രക്തബാങ്കുകളിൽ രക്തത്തിന്റെ കാര്യക്ഷമമായ വിതരണ ശൃംഖല വർദ്ധിപ്പിക്കുക തുടങ്ങിയ ലക്ഷ്യത്തോടെ "വൺ പെർസന്റ് ബ്ലഡ് ഡൊണേഷൻ എൻലൈറ്റ്മെന്റ് ഫൗണ്ടേഷൻ" അല്ലെങ്കിൽ വൺ പെർസെന്റേജ് പ്രോജക്റ്റ് രൂപീകരിച്ചു.
ഒലുവലോണി ഒലമൈഡ് ഗിവ, ഇയിനോലുവ അബോയ്ജി , മുസ്തഫ മാരുഫ് ഡാമിലോള, ഒലുവാസുൻ ഒഡെവാലെ, അക്കിന്റുണ്ടെ ഓയ്‌ബോഡ്, മേരി ഒയിഫുഗ, ഹിസ്കീയ ഒലയങ്ക ഷോബിയേ, കൊളവോൾ ഒലതുബോസുൻ എന്നിവരായിരുന്നു സ്ഥാപക ബോർഡ് ഓഫ് ട്രസ്റ്റികൾ.
ലൈഫ് ബാങ്ക്
നൈജീരിയയിലെ രക്തക്ഷാമം പരിഹരിക്കുന്നതിനായി 2016 ജനുവരിയിൽ ടെമി ലൈഫ് ബാങ്ക് എന്ന ബിസിനസ്സ് സംഘടന സ്ഥാപിച്ചു.
അവരുടെ ആദ്യത്തെ കുഞ്ഞിന്റെ ജനനവും ആ അനുഭവത്തിൽ നിന്നുള്ള സങ്കീർണതകളും സ്ഥാപിതത്തിന് പ്രചോദനമായി.
ട െക്നോളജി ആൻഡ് ലോജിസ്റ്റിക്സ് കമ്പനി ലാഗോസ് ആസ്ഥാനമാക്കി, യാബയിലെ കോ-ക്രിയേഷൻ ഹബിൽ ഇൻകുബേറ്റ് ചെയ്തു.
2017 ജനുവരിയിലെ കണക്കനുസരിച്ച് സംസ്ഥാനത്തൊട്ടാകെയുള്ള 2000 പിന്റ് രക്തം രോഗികൾക്ക് എത്തിക്കാൻ കമ്പനി സഹായിച്ചിട്ടുണ്ട്.
2016 ഓഗസ്റ്റ് 31 ന്, നൈജീരിയയിലെ ആദ്യ സന്ദർശന വേളയിൽ മാർക്ക് സക്കർബർഗുമായി അവർ കണ്ടുമുട്ടി.
അടുത്ത ദിവസം നടന്ന ടൗൺഹാൾ മീറ്റിംഗിൽ സക്കർബർഗ് പരാമർശിച്ച രണ്ട് സ്ത്രീകളിൽ ഒരാളായിരുന്നു അവർ.
അവരുടെ സൃഷ്ടിയെക്കുറിച്ച് സക്കർബർഗ് പറഞ്ഞിരുന്നു.
"എല്ലാവർക്കും ഇതുപോലൊന്ന് നിർമ്മിക്കാനുള്ള അവസരം ഉണ്ടെങ്കിൽ, ലോകം ഒരു മികച്ച സ്ഥലമായിരിക്കും.....ഞാൻ ഒരുപാട് വ്യത്യസ്ത നഗരങ്ങളിൽ പോയിട്ടുണ്ട്. ലോകമെമ്പാടുമുള്ള ആളുകൾ അതുപോലുള്ള കാര്യങ്ങൾ നിർമ്മിക്കാൻ ശ്രമിക്കുന്നു. അവർ അത് ശരിക്കും പിൻതുണ നേടുകയാണെങ്കിൽ, നൈജീരിയയെ മാത്രമല്ല, ലോകമെമ്പാടുമുള്ള രാജ്യങ്ങളെയും ശക്തിയായി സ്വാധീനിക്കുന്ന ഒരു മാതൃക അവർ പ്രദർശിപ്പിക്കും."
മീറ്റിംഗിൽ, ടെമി ക്വാർട്സിനോട് പറഞ്ഞു, “മാർക്കിന്റെ സന്ദർശനം വർഷങ്ങളുടെ ജോലിയുടെയും ഞങ്ങൾ ചെയ്യാൻ ശ്രമിക്കുന്നതിന്റെയും സാധൂകരണമാണ്.
ബഹുമതികളും ക്ഷണങ്ങളും ബിബിസി 100
2014-ൽ ഗിവയെ ബിബിസി 100 വനിതകളിൽ ഒരാളായി പട്ടികപ്പെടുത്തി.
മുതിർന്ന ബ്രോഡ്കാസ്റ്റർ ഫൺമി അയണ്ട , നൈജീരിയയിലെ മുൻ വിദ്യാഭ്യാസ മന്ത്രി ഒബിയാഗെലി എസെക്വെസിലി എന്നിവർക്കൊപ്പം പട്ടികയിലെ മൂന്നാമത്തെ നൈജീരിയക്കാരിയായിരുന്നു അവർ.
പട്ടികയിലെ ഏറ്റവും ചെറുപ്പം കൂടിയായിരുന്നു അവർ.
സെലക്ഷനിൽ അവരെ "ഇപ്പോഴും ഭാവിയിലും ശ്രദ്ധിക്കാൻ" എന്ന് വിശേഷിപ്പിച്ചു.
TEDxEuston
2016-ൽ ലണ്ടൻ ആസ്ഥാനമായുള്ള TEDxEuston Salon പരിപാടിയിൽ ഒരു പ്രസംഗം നടത്താൻ ഗിവയെ ക്ഷണിച്ചു.
"ഹെൽത്ത് കെയർ ഈസ് എ റൈറ്റ്" എന്നായിരുന്നു അവരുടെ പ്രസംഗം.
YNaija 100
2017 മാർച്ചിൽ നൈജീരിയയിലെ ഏറ്റവും പ്രചോദനം നൽകുന്ന 100 വനിതകളിൽ ഒരാളായി ഗിവ തിരഞ്ഞെടുക്കപ്പെട്ടു.
വേൾഡ് ഇക്കണോമിക് ഫോറം ഇന്നൊവേറ്റേഴ്സ്
2017 മെയ് മാസത്തിൽ ആഫ്രിക്കയെക്കുറിച്ചുള്ള വേൾഡ് ഇക്കണോമിക് ഫോറം "അവസരങ്ങൾ സൃഷ്ടിക്കുന്നതിലും നാലാം വ്യാവസായിക വിപ്ലവത്തിന് പ്രദേശം ഒരുക്കുന്നതിലും സ്ത്രീകൾ വഹിക്കുന്ന നല്ല പങ്ക് പ്രകടമാക്കുന്ന ആറ് സംരംഭകരുടെ" ഭാഗമായി അവർ തിരഞ്ഞെടുക്കപ്പെട്ടു.
ക്വാർട്സ് ആഫ്രിക്കൻ ഇന്നൊവേറ്റേഴ്സ് പട്ടിക
മെയ് 5, 2017 ന്, ഫിനാൻസ്, ഹെൽത്ത് കെയർ, വിദ്യാഭ്യാസം, കൃഷി, ഡിസൈൻ തുടങ്ങി നിരവധി മേഖലകളിൽ നേതൃത്വവും നിയന്ത്രണവും ഏറ്റെടുക്കുന്ന "30 ലധികം ആഫ്രിക്കക്കാരുടെ" വാർഷിക Quartz (publication)ക്വാർട്സ് ആഫ്രിക്കൻ ഇന്നൊവേറ്റേഴ്സ് പട്ടികയിൽ ഗിവ പട്ടികപ്പെടുത്തി.
" ജാക്ക് മായുടെ ആഫ്രിക്ക നെറ്റ്പ്രീനിയർ സമ്മാനം
2019 നവംബർ 16 ന് ഘാനയിലെ അക്രയിൽ നടന്ന ജാക്ക് മായുടെ ആഫ്രിക്ക നെറ്റ്പ്രീനിയർ സമ്മാന ജേതാവായി ഗിവയെ തിരഞ്ഞെടുത്തു.
ലൈഫ് ബാങ്കിനുള്ള വിജയം 250,000 ഡോളറായിരുന്നു.
ആഫ്രിക്കയിലെ 54 രാജ്യങ്ങളിൽ 50 എണ്ണത്തിൽ നിന്ന് പതിനായിരത്തിലധികം സ്റ്റാർട്ടപ്പുകളിൽ നിന്നാണ് സമ്മാനത്തിന് അപേക്ഷ ലഭിച്ചത്.
എഴുത്തുകാരനും ഭാഷാ പണ്ഡിതനുമായ അവരുടെ ഭർത്താവ് കോല ടുബോസുനും അവരുടെ മകൻ എനിയാഫെയും ഒപ്പം ടെമി ലാഗോസിൽ താമസിക്കുന്നു.
അവലംബം പുറം കണ്ണികൾ Young Achiever, Temie Giwa-Tubosun Archived 2016-04-24 at the Wayback Machine LifeBank is Tackling the Blood Shortage in Nigeria's Biggest City LifeBank App Has Helped One Percent Project Save Time – Temie Giwa-Tubosun LifeBank.ng
ടെയ്‌ലർ ഡോയൽ ഇംഗ്ലീഷ് വിലാസം https://ml.wikipedia.org/wiki/Taylor_Doyle
ബൗദ്ധികവും ശാരീരികവുമായ വൈകല്യമുള്ള ഒരു ഓസ്‌ട്രേലിയൻ പാരാലിമ്പിക് അത്‌ലറ്റാണ് ടെയ്‌ലർ ഡോയൽ (ജനനം: 19 ഡിസംബർ 1992).
അത്‌ലറ്റിക്സിൽ 2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് അവർ തിരഞ്ഞെടുക്കപ്പെട്ടു.
1992 ഡിസംബർ 19 ന് ന്യൂ സൗത്ത് വെയിൽസിലെ സിഡ്നിയിലാണ് ഡോയൽ ജനിച്ചത്.
ഡോയലിന് 8 മാസം പ്രായമുള്ളപ്പോൾ, രോഗനിർണയം നടത്തിയതിലൂടെ അപസ്മാരം, സീഷർ എന്നിവയ്ക്ക് കാരണമാകുന്ന ട്യൂബറസ് സ്ക്ലിറോസിസ് കണ്ടെത്തി.
2014-ൽ അവർക്ക് സീഷർ കുറയ്ക്കാനായി അപസ്മാരത്തിന് ശസ്ത്രക്രിയ നടത്തി.
2014 ഏപ്രിൽ 14 മുതൽ അവർക്ക് സീഷർ ഉണ്ടായിട്ടില്ല.
എന്നിരുന്നാലും ശസ്ത്രക്രിയ അവരുടെ വലതുവശത്തെ ബലഹീനതയിലാക്കി.
ഫിസിയോയിലൂടെയും പരിശീലനത്തിലൂടെയും ടി 38 ക്ലാസിഫിക്കേഷനിൽ, പാരാ അത്‌ലറ്റിക്സിൽ മത്സരിക്കാൻ അവർക്ക് കഴിഞ്ഞു.
ഒൻപതാമത്തെ വയസ്സിൽ ഡോയൽ ചെറിയ രീതിയിൽ അത്‌ലറ്റിക്സിൽ പങ്കെടുക്കാൻ തുടങ്ങി.
ദേശീയ അന്തർദേശീയ സ്‌പെഷ്യൽ ഒളിമ്പിക്സ് മത്സരങ്ങളിൽ ഡോയൽ മത്സരിച്ചു.
അവരെ ടി 38 അത്‌ലറ്റ് വിഭാഗത്തിൽ തിരിച്ചിരിക്കുന്നു.
2013 ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ അപസ്മാരം ശസ്ത്രക്രിയയ്ക്ക് മുമ്പ് വനിതാ ലോംഗ്ജമ്പ് എഫ് 20 ൽ ഒമ്പതാം സ്ഥാനത്തെത്തി.
2015-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ രണ്ട് ഇനങ്ങളിൽ മത്സരിച്ച് വനിതാ ലോംഗ്ജമ്പ് ടി 38 ൽ ഒമ്പതാമതും വനിതകളുടെ 100 മീറ്റർ ടി 38 ൽ ഏഴാം സ്ഥാനവും അവർ നേടി.
100 മീറ്ററിൽ അവരുടെ സമയം 14.29 ആയിരുന്നു.
2016-ലെ റിയോ പാരാലിമ്പിക്‌സിൽ അവർ വനിതാ ലോംഗ്ജമ്പ് ടി 38 ൽ ഓസ്‌ട്രേലിയൻ റെക്കോർഡ് ജമ്പിൽ 4.62 മീറ്ററിൽ വെള്ളി നേടി.
ഡോയൽ ഗിറാവീൻ അത്‌ലറ്റിക്സ് ക്ലബിലെ അംഗമാണ്.
ടെയ്‌ലറിനെ പരിശീലകൻ ഗ്രെഗ് സ്മിത്തും എൻ‌എസ്‌ഡബ്ല്യു‌ഐ‌എസിൽ പരിശീലിപ്പിക്കുന്നു.
2020 ജൂലൈയിൽ ട്വിറ്ററിലൂടെ അവർ വിരമിക്കൽ പ്രഖ്യാപിച്ചു.
അവലംബം ബാഹ്യ ലിങ്കുകൾ ടെയ്‌ലർ ഡോയൽ at the International Paralympic Committee (also here ) ടെയ്‌ലർ ഡോയൽ at Paralympics Australia Taylor Doyle at Athletics Australia Taylor Doyle at Australian Athletics Historical Results Taylor Doyle Archived 2020-01-28 at the Wayback Machine at the Gold Coast 2018 Commonwealth Games
യാസ്‌മിൻ മുജാഹിദ്
അമേരിക്കൻ ഐക്യനാടുകളിലെ ഒരു പൊതുപ്രവർത്തകയും മനശ്ശാസ്ത്രവിദഗ്ദയുമാണ് യാസ്‌മിൻ മുജാഹിദ് (ജനനം: 11 മാർച്ച് 1980).
ആത്മീയത, വ്യക്തിത്വവികസനം എന്നിവയിൽ ശ്രദ്ധയൂന്നുന്ന അവർ ഹഫിങ്ടൺ പോസ്റ്റിന്റെ കോളമിസ്റ്റും അൽ മഗ്‌രിബ് ഇൻസ്റ്റിറ്റ്യൂട്ടിലെ പരിശീലകയുമാണ് .
വിസ്കോൺസിൻ-മാഡിസൺ യൂണിവേഴ്സിറ്റിയിൽ നിന്ന് മനശ്ശാസ്ത്രത്തിൽ ബിരുദം നേടിയ യാസ്‌‌മിൻ അവിടെത്തന്നെ ജേണലിസം ആൻഡ് മാസ്സ് കമ്മ്യൂണിക്കേഷനിൽ ബിരുദാനന്തര ബിരുദം നേടിയിരുന്നു.
ഇൻഫോക്കസ് ന്യൂസ്, ഹഫിങ്ടൺ പോസ്റ്റ് മുതലായ പ്രസിദ്ധീകരണങ്ങളിൽ എഴുതിവന്ന അവർ അൽ മഗ്‌രിബ് ഇൻസ്റ്റിറ്റ്യൂട്ടിൽ പരിശീലകയാകുന്ന ആദ്യ വനിതയായിരുന്നു .
കർദ്ദിനാൾ സ്ട്രിച്ച് യൂണിവേഴ്സിറ്റിയിലെ പരിശീലകയായി മുൻപ് പ്രവർത്തിച്ചിരുന്നു.
വ്യക്തിത്വ വികാസത്തിന് പ്രചോദകമാകുന്ന തരത്തിലുള്ള ഇവരുടെ പ്രഭാഷണങ്ങൾ കാരണം അന്താരാഷ്ട്രതലത്തിൽ തന്നെ ഇവർ അറിയപ്പെടുന്നു .
രചനകൾ Reclaim Your Heart ।
ISBN 978-0990387688 Love Happiness: A collection of personal reflections and quotes ।
ISBN 978-0998537306 അവലംബം
തമാശ ഇംഗ്ലീഷ് വിലാസം https://ml.wikipedia.org/wiki/Comedy തമാശ നടനായ ചാർളി ചാപ്ലിൻ
ജനങ്ങളെ ചിരിപ്പിക്കുന്ന തരത്തിലുള്ള പ്രവർത്തനങ്ങളെയോ സംസാരങ്ങളെയോ ഇടപെടലുകളെയോ ആണ് ഹാസ്യം അല്ലെങ്കിൽ തമാശ (Comedy) എന്നു പറയുന്നത്.
തമാശ സിനിമകളും തമാശ പരിപാടികളും തമാശ നാടകങ്ങളും തമാശ ഗാനങ്ങളുമെല്ലാം അവതരിപ്പിക്കപ്പെടാറുണ്ട്.
നാടകം, സിനിമ, സ്റ്റാൻഡ്-അപ്പ് കോമഡി, ടെലിവിഷൻ, റേഡിയോ, പുസ്‌തകങ്ങൾ അല്ലെങ്കിൽ മറ്റേതെങ്കിലും വിനോദ മാധ്യമം എന്നിവയിൽ ചിരി ഉണർത്തിക്കൊണ്ട് നർമ്മം അല്ലെങ്കിൽ രസകരമാക്കാൻ ഉദ്ദേശിച്ചുള്ള പ്രഭാഷണങ്ങളോ സൃഷ്ടികളോ ഉൾക്കൊള്ളുന്ന ഒരു സങ്കല്‌പ്പ വിഭാഗമാണ്.
തമാശയായ ടെലിവിഷൻ ഷോകൾക്കോ ​​സിനിമകൾക്കോ ​​വേണ്ടിയുള്ള ഒരു മീഡിയ വിഭാഗമാണ് കോമഡി.
കോമഡിയിൽ അഭിനയിക്കുന്ന പേരുകേട്ട ആളുകളെ ഹാസ്യനടന്മാർ എന്ന് വിളിക്കുന്നു.
കേൾവിക്കാർ ആരാണോ അവരെ വേദനിപ്പിക്കാതെ ആയിരിക്കണം തമാശ.
പഴകിയ ഒരനുഭവം ഇന്ന് ചിലപ്പോൾ ചിരി ഉണർത്തുമെങ്കിലും അത് തമാശ ആവണമെന്നില്ല.
അതുകൊണ്ട് തന്നെ ചിരിക്കുന്നു എന്നത് അല്ല തമാശയുടെ മാനദണ്ഡം.
പുരാതന ഗ്രീക്കുകാർക്ക് ഹാസ്യ പരിപാടികൾ ഉണ്ടായിരുന്നു.
അവ ഡയോനിഷ്യ ഉത്സവത്തിൽ മത്സരങ്ങളിൽ അവതരിപ്പിച്ചു.
അക്കാലത്തെ ഏറ്റവും അറിയപ്പെടുന്ന ഹാസ്യ രചയിതാക്കളിൽ ഒരാളായിരുന്നു അരിസ്റ്റോഫൻസ് (ഏകദേശം 446-386 ബിസി).
അദ്ദേഹത്തിന്റെ കൃതികളിലൊന്നായ ദി ക്ലൗഡ്സ് 425 ബിസിയിൽ അവതരിപ്പിച്ചു.
ഇതൊരു  സോക്രട്ടീസിന് എതിരായ ഒരു ആക്ഷേപഹാസ്യമാണ്.
കൂടാതെ മഹാനായ തത്ത്വചിന്തകനെ ഒരു അഴിമതിക്കാരനായി ചിത്രീകരിക്കുന്നു.
രചയിതാവ് സമൂഹത്തെയും ജീവിച്ചിരിക്കുന്ന ആളുകളെയും വിമർശിക്കുന്നു എന്നതാണ് ആക്ഷേപഹാസ്യത്തിന്റെ സവിശേഷത.
നർമ്മം അല്ലെങ്കിൽ 'ന്യൂ കോമഡി' എന്നത് ആളുകളെയോ ആശയങ്ങളെയോ വിമർശിക്കുന്നതിനല്ല.
മറിച്ച് തമാശയുള്ള സാഹചര്യങ്ങളിൽ കഥാപാത്രങ്ങളെ കാണിക്കുന്നതിനാണ്.
ഈ തരത്തിലുള്ള ഏറ്റവും പ്രധാനപ്പെട്ട ഗ്രീക്ക് നാടകകൃത്ത്  ആയിരുന്നു മെനാൻഡർ.
തരങ്ങൾ സ്ലാപ്സ്റ്റിക്
പലതരം കോമഡികളുണ്ട്.
അത്തരത്തിലുള്ള കോമഡിയെ "സ്ലാപ്പ് സ്റ്റിക്ക് കോമഡി" എന്ന് വിളിക്കുന്നു.
സ്ലാപ്പ് സ്റ്റിക്ക് കോമഡിയിൽ ആളുകളെ ചിരിപ്പിക്കാൻ വേണ്ടി ആളുകൾ കാലിടറുക, വീഴുക, സ്വയം നാണം കെടുത്തുക തുടങ്ങിയ നിസാര കാര്യങ്ങൾ ചെയ്യുന്നു.
കോമഡി സിനിമകളിലോ കോമഡി ടെലിവിഷൻ ഷോകളിലോ സ്ലാപ്പ് സ്റ്റിക്ക് കോമഡി ഉപയോഗിക്കാം.